**Bjørn Olaf Johannessen** (født 31. desember 1965) er en norsk forfatter og dramatiker. Han har utgitt tre romaner, skrevet manus til serien *Kampen for tilværelsen* og flere spillefilmer for regissører som Wim Wenders, Marius Holst, Erik Skjoldbjærg, Bobbie Peers og Patrice Toye.

Filmer og TV-serier
-------------------

Johannessen var en av skaperne av NRKs TV-serie *Kampen for tilværelsen* sammen med Per Schreiner og Erlend Loe. De tre forfatterne «Gullruten for beste manus» i 2015 for serien. De står også bak serien *Gutta på skauen* som sendes på NRK i 2022. 

Sammen med den belgiske regissøren Patrice Toye vant han «Sundance NHK International Filmmakers Award» i 2006 for manuset til *The Spring Ritual* (også kalt *Nowhere Man*). Den tyske regissøren Wim Wenders var formann for juryen som kåret Johannessens verk til beste europeiske manus.

Noen år senere filmatiserte Wenders Johannessens manus til spillefilmen *Every Thing Will Be Fine*, som hadde premiere i 2015 med blant annet James Franco, Charlotte Gainsbourg og Rachel McAdams i rollene. Johannessen hadde omtrent på samme tid skrevet manus til filmen *Dirk Ohm – illusjonisten som forsvant*, som ble regissert av Bobbie Peers. I 2016 hadde filmen *Pyromanen* premiere. Johannessens manus til denne filmen var basert på Gaute Heivolls roman *Før jeg brenner ned* fra 2010. og filmen var regissert av Erik Skjoldbjærg.

Johannessens først manus var novellefilmen *Kjøter,* som ble regissert av Marius Holst i 2006. Den vant flere priser på Kortfilmfestivalen i Grimstad, deriblant Dramatikerforbundets pris for beste manus, og var én av tre norske utvalgte til samlingen Nordic Short Films i 2010.

Romanutgivelser
---------------

Johannessen debuterte som romanforfatter med *Reservisten* på Tiden forlag i 2017. Romanen er den fiksjonaliserte dagboken til svenske Vilhelm Swedenborg, som var reserve på ingeniør Andrées ballongferd mot Nordpolen. Hans andre roman, *Avskjedstaler gjennom tidene*, kom ut i 2020.Sammen med sine faste samarbeidspartnere, Per Schreiner og Erlend Loe, utga han boken *Gutta på skauen* i 2021. En serie over samme konsept er under produksjon på NRK og sendes våren 2022.

Utdannelse
----------

Han er utdannet sivilingeniør innen marin teknikk, og arbeidet på SINTEF og Det Norske Veritas, før han startet skribentkarrieren.

Referanser
----------

1. 1 2   (på de) *Det tyske nasjonalbibliotekets katalog*, GND-ID 1062239687, Wikidata Q23833686,
2. ↑   «Gullrutens arkiv for 2015»[Hentet fra Wikidata]
3. 1 2  Økland, Ingunn (18. november 2015). ««Every thing will be fine:» Stillestående fra Wim Wenders». *Aftenposten*. Besøkt 16. april 2019.
4. ↑  «Synopsis: Bjørn Olaf Johannessen | Litteraturhuset». *www.litthusbergen.no*. Besøkt 1. september 2020. «Bjørn Olaf Johannessen har gjort lynkarriere som manusforfatter. Egentlig er han utdannet marinteknolog og jobbet som forsker på Sintef i Trondheim. En dag, for moro skyld, sendte han inn et manus i en skuespillkonkurranse. Det snudde livet hans på hodet. Nå er han aktuell med manus til Wim Wenders-filmen Every Thing Will Be Fine, Bobbie Peers spillefilmdebut, Dirk Ohm – Illusjonisten som forsvant, samt NRK-serien Kampen for tilværelsen.» [*død lenke*]
5. ↑  Hansen, Lars Ditlev (27. januar 2006). «Vant Sundance-pris». *Aftenposten*. Besøkt 16. april 2019.
6. ↑  «Wim Wenders og Bjørn Olaf Johannessens Every Thing Will Be Fine til Berlinalen | Montages». *Montages.no* **(norsk)**. 19. januar 2015. Besøkt 1. september 2020.
7. ↑  «Dirk Ohm får internasjonal premiere i Karlovy Vary | Montages». *Montages.no* **(norsk)**. 3. juni 2015. Besøkt 1. september 2020.
8. ↑  Gjelsvik, Anne (3. mai 2016). «Analysen: Pyromanen (2016) | Montages». *Montages.no*. Besøkt 1. september 2020.
9. ↑  «Bokomtale: Bjørn Olaf Johannessen. Reservisten - Trondheim folkebibliotek». *biblioteket.trondheim.kommune.no*. Besøkt 16. april 2019.
10. ↑  «Ny Bjørn Olaf Johannessen-roman: – Jeg tenker boka slår et slag for arbeidslivet». *www.dagsavisen.no* **(norsk)**. 3. august 2020. Besøkt 1. september 2020.

Eksterne lenker
---------------

* (en) Bjørn Olaf Johannessen på Internet Movie Database Rediger på Wikidata

* (en) Bjørn Olaf Johannessen hos The Movie Database Rediger på Wikidata
* Johannessen på Tiden forlags nettsted

  


|  |  |
| --- | --- |
| Oppslagsverk/autoritetsdata | Deutsche Biographie **·** VIAF **·** GND **·** SUDOC
 |